ব্রেস্ট ক্যান্সার শনাক্ত করার যেমন ম্যামোগ্রাম আছে, ওভারিয়ান ক্যান্সারের তেমন কোনো কার্যকরী স্ক্রিনিং পদ্ধতি নেই এখনো। ফলে রোগের প্রাথমিক পর্যায়ে তা শনাক্ত করা খুবই কঠিন। সাধারণত রোগ বেশ কিছুটা ছড়িয়ে পড়ার পর উপসর্গ দেখা দেয়, তখনো সেটা ওভারিয়ান ক্যান্সার বোঝা সহজ হয় না। তবে নারীরা কিছু উপসর্গের ব্যাপারে সতর্ক থাকতে পারে এবং তাদের ওভারিয়ান ক্যান্সার হবার ঝুঁকি কম রাখার জন্য কিছু কাজ করতে পারেন।